《双双燕》
清代·陆求可

社翁雨过，正绿水人家，珠帘高卷。一双上下，隔岁重来相见。

画栋朱栱游遍。乍欲去、几番缱绻。呢喃细语无多，似说旧巢堪恋。

小苑。春光初暖。便过柳穿桃，翅轻风软。差池久出，衔得香泥才转。

又见微沾花片。试问尔、于飞近远。玉京相待楼头，莫忘故人情款。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。